Simona Halep recunoaște că s-a săturat de condițiile din România: "Am îmbătrânit"
Simona Halep a spus de ce îi place mai mult să stea în Dubai decât în România.
Câștigătoarea de Grand Slam a dezvăluit că și-a cumpărat o locuință în Dubai fiindcă este încântată de condițiile de antrenament pe care le are în Emiratele Arabe Unite.
"Sunt și în România, sunt și la Dubai. A început să-mi placă foarte mult la Dubai, deoarece condițiile pentru antrenament sunt cele mai bune.
Vremea este extraordinară pe timpul iernii și sinceră să fiu, după atâția ani în care am răbdat frigul din România la alergări, în cantonamente, acum mi-am dat seama că este mult mai bine să te antrenezi la căldură.
Am și îmbătrânit și, da, îmi face plăcere să fiu la Dubai, pentru că e o atmosferă relaxată și pot să trăiesc bine.
Dar, bineînțeles, că în România vin de câte ori pot, mi-e drag, pentru că România rămâne acasă", a spus Halep, pentru Digi Sport.